《中秋狱中作寄老妻》
清代·万夔辅

此生此月狱中看，分照累人不算圆。泣忆牛衣心并瘁，坐当木榻膝俱穿。

《明夷》曾卜周文《易》，《惜誓》还吟屈子篇。生我恩深惭未报，夜深长跪礼金仙。

作者简介：字伯安，江南宜兴人。贡生。著有《鲭馀集》。○先生孤介正直，为宵人构陷系狱，久而得白，然孤介之性终不改也。韵语不尚风格，一归真挚，于伦常日用，三致意焉。今嗣星钟太史，以诗鸣，绍家学也。星钟为画山储太史女夫，画山为余详述之。